《遣子槃往华容族间种田寄安卿章士明》
明代·魏观

樽酒西郊慰远还，梅花春意正相关。幽栖只好山林下，至乐无如畎亩间。

为说柴桑三径在，肯容莘野一犁閒。斯文更有殷勤祝，烱烱明珠照二鬟。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。